沈欽

沈欽 ， 南朝陳外戚 ， 陳廢帝時尚書左僕射 。 陳文帝皇后沈妙容之兄 ， 吳興郡武康縣 （ 今浙江德清 ） 人 。 南梁安前中錄事參軍沈法深之子 。 隨陳蒨征伐 ， 因戰功累遷至貞威將軍 、 安州刺史 。 陳蒨即位爲陳文帝 ， 襲爵建城侯 ， 擔任通直散騎常侍 、 持節 、 會稽等九郡諸軍事 、 明威將軍 、 會稽郡太守 。 入朝爲侍中 、 左衛將軍 、 衛尉卿 。 陳廢帝天康元年 （ 566年 ） ， 任尚書右僕射 ， 光大年間 ， 官至尚書左僕射 。 太建元年 （ 569年 ） ， 陳宣帝即位 ， 出任雲麾將軍 、 義興郡太守 。 同年去世 。 享年六十七歲 。 沈欽無才能 ， 因妹而貴 ， 以外戚得至高位 。 追贈侍中 、 特進 、 翊左將軍 。 諡成 。 其子沈觀嗣爵 ， 官至御史中丞 。